google/wiki40b huggingface dataset:
Kométy Kreutzovej skupiny

Kométy Kreutzovej skupiny alebo kométy Kreutzovej rodiny sú kométy, ktoré majú perihélium svojej dráhy v tesnej blízkosti slnečného povrchu. Pri svojich tesných priblíženiach k Slnku sa vyparia, alebo dopadnú na Slnko a predpokladá sa, že môžu vyvolať výron koronálnej hmoty.
Táto skupina dostala pomenovanie podľa nemeckého astronóma Heinricha Kreutza, ktorý pohyby týchto telies intenzívne študoval. Najviac informácií o kométach tohto druhu nám zatiaľ poskytla sonda SOHO. SOHO disponuje 2 koronografmi, prístrojmi na zatienenie slnečného disku, vďaka ktorému môže zaznamenať kométy aj v tesnej blízkosti slnečného disku.
Kométy Kreutzovej skupiny obiehajú po veľmi excentrických dráhach s obežnou dobou 500 až 1000 rokov. Ich perihélium je od Slnka vzdialené menej ako 0,07 AU, čo je len desatina vzdialenosti Venuše od Slnka. Pravdepodobne prvá zatiaľ známa zmienka o kométe tejto skupiny pochádza z roku 418 od historika Filostorgia, ktorý zakreslil kométu počas úplneho zatmenia Slnka. V súčasnosti poznáme takmer 1500 komét, podľa iného zdroja až vyše 2000 komét tejto skupiny. Kométy objavené sondou SOHO sa nazývajú SOHO kométy.
Predpokladá sa, že kométy Kreutzovej skupiny vznikli rozpadom jediného veľkého materského telesa, pravdepodobne pod vplyvom slapových síl Slnka. Odhaduje sa, že toto teleso malo priemer asi 120 km a jeho rozpad nastal asi pred 10 – 20 tisíc rokmi. Rozpadom vznikli dve hlavné skupiny označované ako I a II.
Filstroff

Poloha

Obec má rozlohu 16,76 km². Najvyšší bod je položený 276 m n. m. a najnižší bod 188 m n. m.

Obyvateľstvo

Počet obyvateľov obce je 845 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Shakes & Fidget (komiks)

Pre internetovú hru, pozri Shakes & Fidget (počítačová hra).
Shakes & Fidget je parodický komiks na hru World of Warcraft autorov Oscara Panniera a Marvina Clifforda, vychádzajúci pôvodne v nemčine. Popisuje príhody malého kúzelníka Fidgeta, ktorý nevie príliš dobre čarovať a trochu nemotorného bojovníka Shakesa. Vďaka ich hlúposti sa stretávajú, Shakesovi utiekla armáda, ktorú absolútne demotivoval keď ju viedol do bitky proti Horde. Spoločne sa vydávajú pátrať po kúzelnej hube holohlávke, ktorá svojho majiteľa obdarí veľkou mocou.
Taliani na Slovensku

Pri sčítaní obyvateľov, domov a bytov v roku 2011, žilo na území Slovenska 687 obyvateľov s talianskym občianstvom (z toho sa 65 narodilo na území Slovenska, čo nepredstavuje ani 10 % z danej populácie).  Talianska národnosť nebola pri sčítaní  v roku 2011 zisťovaná a príslušníci s talianskou národnosťou sú zahrnutí do národnosti ostatné– ktorú si v roku 2011 uviedlo 9825 obyvateľov. Pri sčítaní však  551 obyvateľov Slovenska uviedlo taliansky jazyk ako svoj materinský, 2033 obyvateľov taliančinu najčastejšie využíva na verejnosti (v práci, škole) a 1436 obyvateľov hovorí  po taliansky vo svojich domácnostiach.
Moissat

Poloha

Obec má rozlohu 13 km². Najvyšší bod je položený 395 m n. m. a najnižší bod 317 m n. m.

Obyvateľstvo

Počet obyvateľov obce je 1 036 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Uzbecké národné futsalové družstvo žien

Vrcholné podujatia

Uzbecké družstvo sa predstavilo na 4 turnajoch Ázijských halových hier, na ktorých vybojovalo 2 medaily. V roku 2005 vyhralo základnú skupinu a vo finále vyhralo nad Thajskom. O 2 roky neskôr opäť vyhralo svoju základnú skupinu, ale v semifinále tentoraz Thajsku podľahlo. V zápase o 3. miesto zdolalo po predĺžení Vietnam a získalo druhú medailu, tentoraz bronzovú. Na ďalších dvoch turnajoch, v roku 2009 a 2013, nevyhralo ani jedno stretnutie a skončilo už v základnej skupine.
Družstvo sa zúčastnilo aj oboch turnajov Majstrovstiev Ázie. Na prvom v roku 2015 skončilo už v základnej skupine, o 3 roky neskôr v Thajsku dokázalo postúpiť do štvrťfinále turnaja, v ktorom prehralo s Japonskom.
Stredoamerická federatívna republika

Stredoamerická federatívna republika (šp. República Federal de Centroamérica; do októbra 1824 Spojené provincie Strednej Ameriky/Spojené stredoamerické provincie - šp. Provincias Unidas del Centro de América (doslova "Spojené provincie stredu Ameriky") ), známa aj ako Spojené stredoamerické štáty, Stredoamerická konfederácia alebo Stredoamerická únia, bola federatívna republika/konfederácia v Strednej Amerike od júla 1823 do roku 1839. Do roku 1834 bola jej hlavným mestom Guatemala, potom krátko Sonsonate a od roku 1834 do roku 1839 San Salvador.
Úniu tvorilo päť štátov: Guatemala, Salvádor, Honduras, Nikaragua a Kostarika. V roku 1838 vznikol šiesty štát, Los Altos, s hlavným mestom Quetzaltenango, ktorý zaberal územie na západe dnešnej Guatemaly a časti dnešného štátu Chiapas v Mexiku.
V období rokov 1838 až 1840 bola únia zmietaná občianskou vojnou. Prvá krajina, ktorá sa definitívne od nej oddelila, bola Nikaragua (v apríli 1838); potom nasledoval Honduras (október 1838) a Kostarika (november 1838). Guatemala sa oddelila v roku 1839 a vojensky anektovala štát Los Altos. Únia prestala existovať koncom roku 1839. V 19. storočí bolo ešte niekoľko pokusov o jej obnovenie.
Entwicklung

E-5

E-5 bol 10-tonový ľahký prieskumný tank.

E-10

E-10 bol ľahký tank patriaci do hmotnostnej kategórie 10- 15 ton. Mal nahradiť Panzer 38(t) a dizajn bol na ňom založený. Panzer 38(t) bol československý tank, ktorý Nemci za 2. svetovej vojny používali. Taktiež sa plánovalo vyrobiť nový ľahký stíhač tankov, ktoré mali nahradiť Jagdpanzer 38(t) Hetzer.

E-25

E-25 bol stredný tank hmotnostnej kategórie 25-50 ton, vychádzal z konštrukcie Panzerkampfwagen III a IV, ktoré mal nahradiť. Plánovalo sa tiež vytvoriť stíhač tankov s konštrukciou E-25, čosi ako bol Waffenträger proti Panzerkampfwagen IV.

E-50 Standardpanzer

E-50 Standardpanzer bol štandardný stredný tank, ktorý mal nahradiť Panzerkampfwagen V Panther a Panzerkampfwagen VI Tiger, mal vážiť okolo 50 až 75 ton.

E-75 Standardpanzer

Ťažký tank, ktorý mal nahradiť tanky Panzer VI/B Konigstiger, Jagdtigre a do istej miery aj Panzer VI Tiger. Dizajn bol veľmi podobný E-50, ale ťažší, mal vážiť medzi 75 a 100 tonami.

E-100

E-100, „vrchol“ série Entwicklungs, 130- 140 tonový kolos, z celej série najmenej potrebný. Keď bola séria Entwicklungs predložená na posúdenie Adolfovi Hitlerovi, ten sa vo svojej posadnutosti megalomániou rozhodol dať zelenú iba superťažkémui E-100.
Vývoj začal počiatkom roku 1943 vo firme Adler, pod vedením konštruktéra dr. Jensche a už koncom roka začal stavba prototypu, ale pretože Waffenamt (zbrojný úrad) znižoval prioritu projektu, práce sa neuveriteľne spomalili. V roku 1945 bol jediný skoro kompletný prototyp ukoristený britskými vojskami, ktoré ho poslali do Británie na posudzovanie. Potom bol zošrotovaný.
Labanec (cisársky vojak)

Labanec (poľ. labanci, maď. Labancok) je názov pre cisárskeho vojaka v období stavovských povstaní v Uhorsku, konkrétne v Tököliho povstaní a povstaní Františka II. Rákociho. Ako labanci sa označovali aj prívrženci Habsburgovcov. Ak labanci zajali kurucov, trestali ich veľmi kruto a platilo to aj naopak. Kurucko-labanské boje znamenali pre značné časti Uhorska úplné spustošenie.
Härmakosu

Poloha

Härmakosu leží asi 11,5 km od mesta Kehra a 39 km od hlavného mesta Tallinn. Asi 10 km v okolí dediny sa nachádzajú jazerá Mähuste Järv, Kivijärv, Kahala Järv, Koitjärv, Rummu Järv a asi 3,5 km od dediny sa nachádza priehrada Soodla Veehoidla. Härmakosu susedí s dedinami Kosu (1,1 km), Raudoja (1,2 km), Kõrve Kaks (1,7 km), Kõrve Üks (2,7 km), Kõrveveski (4,9 km), Vikipalu (5,7 km).
Feldberg

Vrchol

Na vrchole sa nachádza televízny a rozhlasový vysielač a meteorologický radar. V okolí sú výborné podmienky na lyžovanie.
Welthauptstadt Germania

Welthauptstadt Germania (Svetové hlavné mesto Germania) bol projekt nového hlavného mesta nacistickej Tretej ríše, ktoré malo byť postavené na mieste, kde stál Berlín.
Hlavné mesto Nemecka malo byť prestavané na veľkolepú metropolu. Plány na prestavbu sú dodnes považované za vrchol nacistickej megalomanskej architektúry. Hlavným architektom projektu bol Albert Speer, ktorý svoje plány predstavil verejnosti 28. januára 1938.

Volkshalle

Najpôsobivejšou stavbou mesta mala byť Volkshalle. Táto ohromná hala pre 180 000 ľudí sa mala stať, ako sa vyjadril Speer, „miestom uctievania Hitlera“. Situovaná mala byť na severnej strane veľkej plochy, ktorá dnes existuje pred budovou Ríšskeho snemu (Reichstag – ten mal ostať zachovaný). Tento otvorený priestor (dnes Platz der Republik) mal mať 220 000 metrov štvorcových a mal sa nazývať Königsplatz. Volkshalle bola inšpirovaná rímskou architektúrou, ktorú nacisti považovali za čistú – predovšetkým stavbami ako Augustov komplex, Palatinum a Pantheon. Mal to byť najväčší krytý priestor na svete. Celková výška budovy mala byť 290 metrov. Vedci predpokladali, že budova bude mať vnútri svoje vlastné počasie, nezávislé na počasí vonku. Na vrchole Volkshalle mala stáť gigantická socha nemeckej heraldickej orlice, zvierajúcej vo svojich pazúroch planétu Zem ako symbol nacistického nového svetového poriadku.
Peroxid bárnatý

Použitie

Táto sivobiela látka patrí medzi najrozšírenejšie anorganické peroxidy. Je silným oxidačným činidlom. Používa sa ako bielidlo, tiež v ohňostrojoch ako oxidant, kde navyše poskytuje živú zelenú farbu, podobne ako iné zlúčeniny bária.

Reakcia

Peroxid bárnatý je možné pomocou kyseliny sírovej previesť na peroxid vodíka: BaO₂ + H₂SO₄ → H₂O₂ + BaSO₄ Nerozpustný síran bárnatý sa zo zmesi odfiltruje.
Eduard Nécsey

Životopis

Rod Néčeiovcov pochádzal zo zemianskej rodiny z Oslian. Narodil sa v rodine Jána Néčeia a jeho manželky Márie rod. Poloniovej. Teologické štúdiá absolvoval v Innsbrucku, kde bol aj vysvätený za kňaza. Svoje štúdiá zavŕšil ziskom titulu doktor teológie. V roku 1943 bol menovaný za pomocného biskupa nitrianskej diecézy a konsekrovaný bol v Nitre 16. mája 1943. Po úmrtí Karola Kmeťka v roku 1949 komunistický režim bránil jeho vymenovaniu za sídelného biskupa a preto z poverenia pápeža Pia XII. viedol diecézu až do svojej smrti ako apoštolský administrátor. Na začiatku 50. rokov ho režim izoloval a bránil výkonu činnosti. V rokoch 1962 – 1965 sa zúčastnil všetkých zasadaní II. Vatikánskeho koncilu. Pápež Pavol VI. ho v roku 1968 povýšil na titulárneho arcibiskupa. Krátko po tomto menovaní zomiera v Nitre.
Teodor Paul

Reprezentačná kariéra

Dostal sa do nominácie na Majstrovstvá sveta 2009. Krátko pred začiatkom turnaja hralo národné mužstvo Slovenska na Novoročnom turnaji v Česku. Paul podával dobré výkony a tréner Zoltán Heister sa o ňom vyjadril, že sa môže stať brankárskou dvojkou namiesto Michala Shejbala.
Kirkwall

Doprava

V roku 1811 sa začalo s výstavbou prístavu. Prístav zabezpečuje pravidelné spojenie Kirkwallu s Lerwickom, Aberdeenom a väčšími ostrovmi orknejského súostrovia. Približne 4 kilometre od mesta sa nachádza letisko.

Pamiatky

V srdci mesta stojí katedrála svätého Magnusa, ktorej výstavba začala v roku 1137 a trvala s prestávkami vyše tri storočia. Ide o najsevernejšiu katedrálu Britských ostrovov. 
V Kirkwalle sa nachádzajú dve múzeá, jedno sa zaoberá dejinami rádia a nahrávania zvuku, druhé je vlastivedné, pričom sa nachádza v jednom z najzachovalejších mešťanských domov zo 16. storočia v Škótsku.

Zaujímavosti

Z Kirkwallu pochádza postava Školníka Willieho zo seriálu Simpsonovci.
Fenomén (filozofia)

Fenomén (z gr. Phainomenon = jav) je jav daný v skúsenosti. Je to jav nazeraný zmyslami alebo intelektuálne. Fenomén treba odlišovať od pojmu fenoménu alebo od akýchkoľvek iných významových útvarov, ktoré si ľudia vytvárajú pri svojom poznávaní fenoménov. Povedzme fenomenologické chápanie fenoménu sa odlišuje od Kantovho chápania fenoménu.

Kant

Podľa Kanta je fenomén jav, pokiaľ je myslený ako predmet podľa jednoty kategórií. Od zdania sa tento jav líši tým, že bytostne poukazuje na vec osebe, o ktorej sa vytvára.

Sartre

Podľa Sartra fenomén vyjavuje a zároveň je podstatou.

Fenomenológia

Vo fenomenológii je fenomén všetko, čo sa ukazuje v skúsenosti. Pritom môže ísť o vonkajšiu skúsenosť, v ktorej sú nám dané "vonkajšie" veci (domy, stromy, autá), a o vnútornú skúsenosť, v ktorej reflexívne vnímame to, čo sa deje "v nás" (priania,úzkosti, vnemy, úsudky). V oboch prípadoch mi je niečo "fenomenálne dané". To, čo sa ukazuje (Fainetai) vo fenoménoch nie je iba zmyslové. Pri analýze fenoménu sa ukazuje, že základom zmyslového je nezmyslové.
Rozdiel medzi zmyslovým a nezmyslovým objasníme na príklade: Vidím, ako sa na lúke pasú dve kravy. Prichádza k nim tretia. V akom zmysle vidím, že dve a jedna sú tri? 2+1=3 (evidentný matematický fakt) mi celkom iste nie je dané zmyslovo názorne. Číra platnosť 2+1=3 nijako nezávisí od fakticky sa pasúcich kráv. Fakticky sa pasúce kravy sú niečím empirickým, reálnym, individuálnym, čo sa môže ľubovoľne meniť. 2+1=3 ničím takým nie je. Nevnímame to, ale nazeráme. Akty vnímania, v ktorých sú mi dané pasúce sa kravy, ma možno privádzajú k nazretiu, že 2+1=3. Toto 2+1=3 sa síce ukazuje vo vnímaní, ale nie ako niečo vnímateľné. Edmund Husserl odhaľuje fenomén nezmyslového (podobne ako Platon) najprv v čisto formálnych útvaroch logiky a matematiky.
Ukazuje sa teda dvojvrstevnatosť fenoménov, ktorá je ťažisková pre celú fenomenologickú filozofiu: Na jednej strane je to vrstva empiricky-reálneho, ktoré sa stáva názorným v aktoch vnímania našej zmyslovosti. Táto vrstva je základom (tvorí základ fenoménov a "nesie" druhú vrstvu).
Na druhej strane je to vrstva esencií a esenciálnych faktov. Označuje sa aj ako vrstva ideálnych predmetov, event. ako vrstva eidetického. Je prístupná pre duchovné akty, noézy a je postihovaná bezprostredným zrením esencií.
Také esencie a esenciálne fakty možno ukázať nielen v logickej a matematickej oblasti, ale vôbec v každej skúsenosti, kde potom možno hovoriť aj o materiálnych (obsahových) esenciách. Napríklad: Mám červenú ceruzu, nepochybne empirický reálny predmet. Červenosť tejto ceruzy mi je daná aktom zmyslového vnímania. Zrenie esencie však nepostihuje túto červenosť tu, ale eidos červený, číru esenciu, ktorá je spoločná všetkému červenému. Na tejto červenosti a na tomto určitom odtieni červene je rovnako nezávislá ako 2+1=3 je nezávislé od oných pasúcich sa kráv. Existujú samozrejme esencie rôznych stupňov. Od eidosu červený môžu prejsť k eidosu farba a ďalej k eidosu vlastnosť.
Fenomenológii ide o to, analyzovať fenomény tak, aby ako danosť vystúpili esencie a esenciálne fakty.
Vahide Perçinová

Skorý život

Narodila sa 13. júna 1965 v Izmire na západe Turecka. Jej rodičia majú grécky pôvod (v Izmire žilo mnoho Grékov a nazýval sa Efez, všetci odtiaľ boli vyhnaní tureckými vojskami pod vedením Mustafu Kemala Atatürka v roku 1923). Jej otec bol šoférom kamiónu a matka ženou v domácnosti. Študovala na strednej grafickej škole, neskôr prešla na fakultu ekonómie. Pokračovala na Dokuz Eylül Üniversitesi, konkrétne na Fakulte grafických umení a zložila všetkých deväť skúšok na divadelnú školu. Skončila ako vynikajúca študentka - za výdatnej podpory svojej profesorky Özdemir Nutku. Po ukončení univerzity odišla do Ankary, neskôr do Adany.

Kariéra

Svoju televíznu kariéru odštartovala v roku 2003, kedy stvárnila Suzan Kozan v seriáli Bir Istanbul Masalı. S rodinou sa neskôr presťahovala do Istanbulu, krátko po jej účinkovaní v seriáli Hırsız Polis. V roku 2006 hrala vo filme Ilk Aşk s Çetin Tekindor. O rok neskôr za to získala cenu Golden Boll za najlepšiu herečku vo svojej úlohe. V rokoch 2007-2010 hrala v seriáli Annem rolu Zeynep Eğilmez. Pred šiestimi rokmi ju vybrali do kino filmu Zephyr, ktorý bol uverejnený na 45. Medzinárodnom filmovom festivale "Zlatý pomaranč" v Antalyi a 35. Medzinárodnom filmovom festivale v Toronte, kde mal premiéru. Slovákom je známa zo seriálu Adını Feriha Koydum (u nás pod názvom Feriha), kde stvárnila starostlivú, osudom ťažko matku hlavnej hrdinky Zehru. Natáčaný bol v rokoch 2010-2012. Od roku 2012 účinkuje v seriáli Merhaba Hayat, založenom na americkom originále Private Practice. V júni 2013 sa objavila v seriáli Muhteşem Yüzyıl, u nás veľmi známom a obľúbenom pod názvom Sultán. Nahradila Meryem Uzerli, ktorá odišla kvôli tehotenstvu a syndrómu vyhorenia. Vahide stvárnila staršiu verziu hlavnej postavy Hürrem.

Súkromný život

V rokoch 1991-2013 bola vydatá za tureckého herca Altana Gördüma. Po rozvode prešla na svoje dievčenské meno. Majú spolu dcéru Alizem, narodenú v roku 1994. Kvôli rakovine prsníka musela Vahide opustiť seriál Feriha, choroba sa jej v roku 2013 vrátila. Jej exmanžel údajne trpí pokročilou rakovinou kože.
Wireless Application Protocol

WAP 1.0

WAP 1.0 je založený na HDML (Handheld Markup Language), ktorý vyvinula firma Unwired Planet (dnes Openwave). Tento štandard nebol uspokojivý, chýbal mu prislušný software na prehliadanie ako aj koncové zariadenia podporujúce tento štandard.

WAP 1.1

V roku 1999 bol spustený nový štandard 1.1, ktorý nebol kompatibilný s WAP 1.0. Tomuto štandardu sa už podarilo presadiť, čoskoro bol každý mobilný telefón vybavený WAP prehliadačom.

WAP 2.0

Pri špecifikácii WAP 2.0 boli nahradené pôvodné WAP protokoly (WTP, WSP a WTLS) protokolmi, ktoré sa bežnejšie používajú na internete: HTTP a SSL. Štandard WAP 2.0 má ale problémy s rýchlosťou načítavania stránok pri pripojení cez CSD a GPRS. Výhodou štandardu WAP 2.0 je, že mobilné telefóny sú schopné načitávať aj normálne internetové stránky.
Michal Orság

Rodičia a deti

Jeho otcom bol Gašpar Orság. Michal mal 2 dcéry a 4 synov (z ktorých jeden sa tiež volal Michal).

Pôvod rodu

Meno Orság (Országh) je priezvisko, ktoré nosili príslušníci jednej vetvy rodu nazývaného "z Gutu" (de Guth, maď. Gúthy), a to vetvy začínajúcej sa práve Michalom Orságom (výraz "z Gutu" zostal v tejto vetve už len prídomkom mena Oszág). Gut(h) označuje sídlo/územie v Sabolčskej župe (v dnešnej Ukrajine). Országh doslova znamená "krajina" a podľa legendy toto meno dostal Michal od kráľa Žigmunda v dôsledku toho, že tento výraz Michal vyslovil počas ich prvého vzájomného rozhovoru, ktorý sa uskutočnil ešte počas Michalovho detstva.
Rod "de Guth" pochádzal z (resp. bol vetvou) rodu Gutkeled (Guth-Keled), o ktorého pôvode uvádza Viedenská obrázková kronika: „Potom za vlády kráľa Petra, imigrovali Kelad a Gut, traja bratia švábskeho pôvodu. Narodili sa na hrade v Stofe.“ (Sed postea, tempore Petri regis Kelad et Gut intrant tres frateres ex gente Svevorum procreati. De castello Stof sunt nativi.)

Život

V roku 1433 bol Michal hlavným komorníkom a sprevádzal kráľa Žigmunda do Ríma, kde bol tento korunovaný za cisára Svätej rímskej ríše nemeckého národa.
Michal zastával funkciu palatína v rokoch 1458 – 1484 a dvakrát funkciu kráľovského pokladníka: prvýkrát v rokoch 1436-1437/1438 (t.j. prevažne za vlády kráľa Žigmunda Luxemburského) a druhýkrát v rokoch 1440-1453 (t.j. do prevzatia vlády Ladislavom Pohrobkom).
V občianskej vojne, ktorá nasledovala po smrti kráľa Žigmunda na konci roku 1437, bojoval Michal spolu s Jánom Huňadym za tzv. národnú (čiže protihabsburskú) stranu. V roku 1445 sa Michal Orság z Gutu stal jedným zo siedmich hlavných kapitánov, ktorí boli zvolení za správcov Uhorska, kým sa už korunovaný ale ešte maloletý Ladislav Pohrobok neujme trónu. Sedem hlavných kapitánov si v roku 1446 zvolilo za svojho vodcu ("gubernátora krajiny") Jána Huňadyho, ktorý bol po úspešných bojoch proti Turkom národným hrdinom. V roku 1447 boli siedmi hlavní kapitáni zrušení. Ladislav Pohrobok nastúpil na trón v roku 1453.

Čachtice a Častkovce

V roku 1466 sa Michal Orság z Gutu stal majiteľom čachtického hradu a aj opevnenej kúrie v Častkovciach, z ktorej po niekoľkých prestavbách vznikol dnešný kaštiel v Častkovciach. Hrad sa stal sídlom rodiny Orságovcov a zostal v ich vlastníctve, až kým v roku 1597 rodina nevymrela. Zrúcanina hradu dnes priťahuje veľa turistov pre jeho neskoršie spojenie s neslávne známou grófkou Bátoriovou.
Champ-Haut

Poloha

Obec má rozlohu 5,16 km². Najvyšší bod je položený 321 m n. m. a najnižší bod 220 m n. m.

Obyvateľstvo

Počet obyvateľov obce je 47 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roussieux

Poloha

Obec má rozlohu 9,42 km². Najvyšší bod je položený 1 357 m n. m. a najnižší bod 580 m n. m.

Obyvateľstvo

Počet obyvateľov obce je 22 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hlaváčková stráň

Predmet ochrany

Predmetom ochrany sú suché lúky a skalnaté stepi, spolu s významnými zástupcami teplomilnej stepnej a lesostepnej flóry a fauny. Najmä na viatych sprašiach v hornej časti svahu rastú xerofilné trávy ako kostrava valeská, ometlina štíhla, kavyľ vláskovitý, kavyľ pôvabný, vyskytuje sa tiež mrvica peristá, typickými zástupcami bylín sú hlaváčik jarný alebo kozinec rakúsky. Územie je lemované pásom krovín, v ktorých je zastúpená trnka, rôzne druhy hlohu a ruží, tiež dráč obyčajný.
Sula hnedá

Sula hnedá (lat. Sula leucogaster) je druh vtáka z čeľade sulovité.
Podobne ako ostatné suly, je výborne uspôsobená na život a lov na mori. Má štíhle vretenovité telo, pod kožou vzdušné vaky (tlmia náraz na hladinu pri ponáraní zo strmhlavého letu) a dlhý končistý zobák, ktorý jej umožňuje bezpečne uchopiť rybu. Vrhá sa z výšky až 30 metrov, takže prenikne aj do väčšej hĺbky, kde „torpéduje“ húfy kalmarov či rýb. Vďaka svojim dlhým silným krídlam je aj dobrým letcom. Samce tohto druhu suly ako jediné z čeľade sulovitých tokajú počas letu.
MMX

MMX je názov multimediálnej technológie vytvorenej firmou Intel pre nové vlastné procesory Pentium MMX, ktoré boli uvedené na trh 8. januára 1997. Pod skratkou MMX, ktorá sa väčšinou vysvetľuje ako MultiMedia Extensions, sa skrývajú dve zásadné vylepšenia architektúry procesora.
Prvé vylepšenie je veľmi jednoduché - došlo k zväčšeniu vnútornej L1 cache na dvojnásobok (zo 16 na 32 KB).
Druhé vylepšenie je výrazne zložitejšie a dôležitejšie. Technológia umožňuje využiť osem 64-bitových registrov (MM0 až MM7). Tieto registre využívajú technológiu SIMD (Single Instruction, Multiple Data) a plne podporujú paralelné spracovanie dát. Navyše bol štandardný súbor 220 strojových inštrukcií rozšírený o 57 nových multimediálnych inštrukcií.
Hlavným obmedzením technológie MMX je skutočnosť, že pracuje iba s celými číslami. Tento nedostatok prelomila multimediálna technológia 3DNow! konkurenčnej firmy AMD, ktorá bola uvedená na trh 28. mája, 1998. Ďalšie obmedzenia vyplývajú zo skutočnosti, že registre MM0 až MM7 sú vlastne registre pre spracovanie inštrukcií v pohyblivej radovej čiarke (floating point FP) ST0 až ST7, preto nie je možné zároveň vykonávať MMX inštrukcie a floating point. Ak programátor chce využiť v kóde obidva typy operácií, musí hodnoty registrov najprv uložiť do pamäte a po skončení práce MMX alebo FP ich zase obnoviť. K tomu slúžia inštrukcie FSAVE a FRSTOR.
Vyššie uvedené nedostatky odstraňuje novšia SIMD sada inštrukcií SSE, SSE2 a ďalšie.
Svet na Trasovisku

Svet na Trasovisku (1960), posledný román Jozefa C. Hronského, ktorý bol pre svoj negatívny postoj k Slovenskému národnému povstaniu a pozitívny vzťah k slovenskému štátu zakázaný v bývalom komunistickom Česko-Slovensku. Desiata kapitola druhého dielu románu dodnes vyvoláva nielen literárnu polemiku o hodnote románu, ale aj diskusiu o Hronskom a jeho vzťahu k ľudáckej politickej koncepcii.
Magny-les-Hameaux

Poloha

Obec má rozlohu 16,64 km². Najvyšší bod je položený 171 m n. m. a najnižší bod 105 m n. m.

Obyvateľstvo

Počet obyvateľov obce je 9 100 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Selle-Craonnaise

Poloha

Obec má rozlohu 29,17 km². Najvyšší bod je položený 107 m n. m. a najnižší bod 41 m n. m.

Obyvateľstvo

Počet obyvateľov obce je 931 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aristeas z Megalopolisu

Aristeas (starogr. Ἀριστέας) bol grécky sochár v 2. storočí pred Kr.
Od starovekých autorov sa o gréckom sochárovi Aristeovi nezachovala správa. V rokoch 1876 až 1881 boli ale počas vykopávok v Olympii objavené tri fragmenty podstavca zo svetlošedého vápenca s nápisom (v hornej časti veľmi poškodený), ktorý hlásal, že sochu (alebo možno súsošie) venovali (zrejme ako votívny dar Diovi Olympskému) obyvatelia Megalopolisu, autorom diela bol Aristeas syn Nikandra z Megalopolisu. Znalci nápis podľa typu písma datujú do 2. storočia pred Kr.